ส่องตลาด…ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป
29 ธ.ค. 2558

แนวโน้มภาคบ่าย: วอลุ่มเบาบาง
ตลาดหุ้นไทยย่อตัวลงเล็กน้อย หลังรับแรงกดดันจากราคาน้ำมันที่ปรับตัวลง 
มองระยะสั้นตลาดหุ้นไทยจะแกว่งตัวในกรอบแคบ หลังแรงขับเคลื่อนของสถาบันดูค่อนข้างเบาบาง ขณะที่แรงขายของต่างชาติน่าจะยังมีต่อเนื่องในปีหน้าจากแนวโน้มการปรับขึ้นอัตราดอกเบี้ยของเฟด
อย่างไรก็ดีการฟื้นตัวของเศรษฐกิจสหรัฐจะช่วยหนุน Sentiment การลงทุนทางบวกได้ ทั้งนี้มองว่ายังน่าทยอยสะสมหุ้นเพื่อการลงทุน หลัง Forward P/E’59 อยู่ต่ำกว่า 13 เท่า
มอง SET บ่ายนี้ ยังผันผวนในกรอบแคบระหว่าง 1,274-1,287 จุด ขณะการซื้อขายเบาบาง โดยยังไร้ปัจจัยหนุนใหม่ 
กลยุทธ์เน้นลงทุนหุ้นที่คาดว่ามีแนวโน้มผลประกอบการปี 59 เด่น อาทิ กลุ่มท่องเที่ยว AOT, AAV กลุ่มโรงพยาบาล BDMS กลุ่มการเงิน MTLS, SAWAD
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,282.16 จุด  เปลี่ยนแปลง -3.71 จุด มูลค่าการซื้อขาย 8,360 ล้านบาท
บรรยากาศการลงทุนที่เงียบเหงากดให้ดัชดนีอ่อนค่าลง อย่างไรก็ดีตัวกราฟที่เป็น Sideways ประกอบกับทิศทางจากเครื่องมือถือว่าไม่เสียหายมากนัก คาดว่าบ่ายทรงตัวในกรอบ sideways ที่1,287-1,277 จุดต่อไป
 
AUCT/10.90
ทรงตัวมานานแล้ว ดูไม่น่าลงต่ำกว่านี้ เพราะเครื่องมือฟื้นตัวดีขึ้นตลอด ขณะที่แรงซื้อก็เริ่มเข้าหนุน “เก็งกำไร”แนวรับ 10.70 แนวต้าน 11.50 Cut loss 10.50 บาท
 
WICE/2.86
ตัดผ่าน EMA-75 ซึ่งเป็นแนวต้านสำคัญได้พร้อม Volume และสัญญาณหนุนจากเครื่องมือหลักๆ แนวโน้มดี “เก็งกำไร” แนวรับ 2.80 แนวต้าน 2.92, 3.00 Cut loss 2.76 บาท
 
PK/3.96
Modi.Sto. วกตัวขึ้นจากเขต Oversold ได้แล้ว ราคาหุ้นก็ดูแข็งแรงขึ้น ลุ้นทดสอบ EMA-25 วันได้ “เก็งกำไร”แนวรับ 3.90 แนวต้าน 4.10 Cut loss 3.84 บาท
 
ตลาดอนุพันธ์
กลยุทธ์
S50H16/794.80
Short ที่เปิดไว้ 798 จุด ตัดขาดทุนไปตอนเช้า สถานะใหม่ ขึ้นขายลงซื้อในกรอบ 790 – 800 จุด เป้าหมายทำกำไร 7 จุด ตัดขาดทุนจากจุดเปิด 3 จุด
 
ADVANCH16/153.50
Long ยังไม่ได้ รอเปิดอีกครั้งที่ 152 บาท เป้าหมายทำกำไร 160 บาท ตัดขาดทุนหากหลุด 149 บาท
 
GFG16/18,500
Short ยังไม่ได้ รอเปิดอีกครั้งที่ 18,530 บาท เป้าหมายทำกำไร 18,370 บาท ตัดขาดทุนเหนือ 18,630 บาท
 
BRF16/1,360
Short ที่เปิดไว้ 1,384 บาท รอทำกำไร 1,350 บาท ปิดสถานะหากกลับมาเหนือ 1,375 บาท
 
USDH16/36.18
Long ตอนเช้ายังไม่ได้ รอเปิดอีกครั้งที่ 36.15 บาท เป้าหมายทำกำไร 36.25 บาท ตัดขาดทุนหากหลุด 36.10 บาท
 
อนุพันธ์เด่นเชิงเทคนิค
S50H16 / ราคาปิด 794.80 จุด เปลี่ยนแปลง -4.20 จุด
กราฟ 10 นาที รีบาวด์กลับขึ้นมาได้บ้าง โดยที่สัญญาณบวกจากเครื่องมือ MACD ยังอยู่ใต้เส้น Zero Line แนวโน้มผันผวนในกรอบ Sideways-Sideways Down รับ 791, 788 จุด ต้าน 798, 803 จุด  